REPUBLIKA SRBIJA

NARODNA SKUPŠTINA

01 Broj 06-2/114-20

26. oktobar 2020. godine

B e o g r a d

**Z A P I S N I K**

**PRVE SEDNICE DRUGOG REDOVNOG ZASEDANjA**

**NARODNE SKUPŠTINE REPUBLIKE SRBIJE U 2020. GODINI,**

**ODRŽANE 24. I 26. OKTOBRA 2020. GODINE**

Sednica je počela u 10 časova i 10 minuta izvođenjem Himne Republike Srbije.

Sednici je predsedavao Ivica Dačić, predsednik Narodne skupštine Republike Srbije.

Predsednik je, na osnovu službene evidencije o prisutnosti narodnih poslanika, konstatovao da sednici prisustvuje 155 narodnih poslanika, a primenom elektronskog sistema za glasanje utvrđeno je da je u sali prisutno 212 narodnih poslanika, odnosno da je prisutna većina od ukupnog broja narodnih poslanika i da postoje uslovi za rad Narodne skupštine, u smislu člana 88. stav 5. Poslovnika Narodne skupštine.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Marko Đurić, Ninoslav Erić, Marko Zeljug, Krsto Janjušević, Mihailo Jokić, Dragomir Karić, Milan Krkobabić, Branislav Nedimović, prof. dr Aleksandra Pavlović Marković, Jovan Palalić, Goran Pekarski, Milena Popović, Misala Pramenković, Radovan Tvrdišić i Aleksandar Šapić.

Predsednik je, saglasno članu 86. stav 2. i članu 87. stav 2. Poslovnika Narodne skupštine, obavestio da je sednica sazvana u roku kraćem od roka utvrđenog u članu 86. stav 1. Poslovnika Narodne skupštine, izuzetno za subotu, mimo dana utvrđenih u članu 87. stav 1. Poslovnika Narodne skupštine, zbog potrebe da Narodna skupština što pre razmotri predloge akata iz predloženog dnevnog reda sednice.

Zatim je Narodna skupština prešla na utvrđivanje dnevnog reda.

Izjašnjavajući se o predlozima za stavljanje na dnevni red akata po hitnom postupku, Narodna skupština je prihvatila: predlog 167 narodnih poslanika Poslaničke grupe „Aleksandar Vučić - za našu decu“ da se, po hitnom postupku, stavi na dnevni red - Predlog zakona o ministarstvima, koji su podneli Narodnoj skupštini 23. oktobra 2020. godine (od 214 prisutnih narodnih poslanika, 209 je glasalo za, a pet nije glasalo), predlog narodnog poslanika dr Aleksandra Martinovića da se, po hitnom postupku, stavi na dnevni red - Predlog odluke o prestanku funkcije i imenovanju u Republičku izbornu komisiju, koji je podneo Narodnoj skupštini 23. oktobra 2020. godine (od 214 prisutnih narodnih poslanika, 211 je glasalo za, a tri nisu glasala) i predlog generalnog sekretara Narodne skupštine da se, po hitnom postupku, stavi na dnevni red - Predlog za imenovanje zamenika generalnog sekretara Narodne skupštine Republike Srbije, koji je podneo Narodnoj skupštini 23. oktobra 2020. godine (od 216 prisutnih narodnih poslanika, 213 je glasalo za, a tri nisu glasala).

Narodna skupština je, većinom glasova (od 218 prisutnih narodnih poslanika, 214 je glasalo za, a četiri nisu glasala), prihvatila predlog narodnog poslanika dr Vladimira Orlića da se obavi:

**zajednički načelni i jedinstveni pretres o:**

**-** **Predlogu zakona o ministarstvima**, koji je podnelo 167 narodnih poslanika Poslaničke grupe „Aleksandar Vučić - za našu decu“ (broj 011-1531/20 od 23. oktobra 2020. godine);

**-** **Predlogu odluke o prestanku funkcije i imenovanju u Republičku izbornu komisiju,** koji je podneo narodni poslanik dr Aleksandar Martinović (broj 02-1532/20 od 23. oktobra 2020. godine) i

**-** **Predlogu za imenovanje zamenika generalnog sekretara Narodne skupštine Republike Srbije**, koji je podneo generalni sekretar Narodne skupštine (broj 02-1533/20 od 23. oktobra 2020. godine).

Narodna skupština je, većinom glasova (od 218 prisutnih narodnih poslanika, 214 je glasalo za, a četiri nisu glasala), utvrdila dnevni red Prve sednice Drugog redovnog zasedanja Narodne skupštine Republike Srbije u 2020. godini, u celini:

Tako utvrđen dnevni red je sledeći:

**1. Predlog zakona o ministarstvima**, koji je podnelo 167 narodnih poslanika Poslaničke grupe „Aleksandar Vučić - za našu decu“ (broj 011-1531/20 od 23. oktobra 2020. godine);

**2. Predlog odluke o prestanku funkcije i imenovanju u Republičku izbornu komisiju,** koji je podneo narodni poslanik dr Aleksandar Martinović (broj 02-1532/20 od 23. oktobra 2020. godine) i

**3. Predlog za imenovanje zamenika generalnog sekretara Narodne skupštine Republike Srbije,** koji je podneo generalni sekretar Narodne skupštine (broj 02-1533/20 od 23. oktobra 2020. godine).

Zatim je Narodna skupština prešla na rad po utvrđenom dnevnom redu sednice, odnosno na **zajednički načelni i jedinstveni pretres o predlozima akata iz tačaka 1, 2. i 3. dnevnog reda:**

Predsednik je saglasno članu 157. stav 2. i članu 192. Poslovnika otvorio **zajednički načelni i jedinstveni pretres o:**

**- Predlogu zakona o ministarstvima,**

**- Predlogu odluke o prestanku funkcije i imenovanju u Republičku izbornu komisiju i**

**- Predlogu za imenovanje zamenika generalnog sekretara Narodne skupštine Republike Srbije.**

U zajedničkom načelnom i jedinstvenom pretresu, učestvovali su narodni poslanici: Vladimir Đukanović, izvestilac Odbora za pravosuđe, državnu upravu i lokalnu samoupravu, Jelena Žarić Kovačević, izvestilac Odbora za ustavna pitanja i zakonodavstvo, Dragan D. Marković, predsednik Poslaničke grupe JEDINSTVENA SRBIJA(JS) (zatim je predsednik, saglasno članu 27. i članu 87. st. 2. i 3. Poslovnika, produžio rad Narodne skupštine i posle 18,00 časova), Enis Imamović, zamenik predsednika Poslaničke grupe UJEDINjENA DOLINA - SDA SANDžAKA, dr Muamer Bačevac, predstavnik Poslaničke grupe Socijaldemokratska partija Srbije, Hadži Milorad Stošić, predstavnik Poslaničke grupe PUPS - „Tri P“, Elvira Kovač, zamenik predsednika Poslaničke grupe SAVEZ VOJVOĐANSKIH MAĐARA, Đorđe Milićević, predsednik Poslaničke grupe SOCIJALISTIČKA PARTIJA SRBIJE(SPS), Sandra Božić, zamenik predsednika Poslaničke grupe „Aleksandar Vučić - za našu decu“, Samir Tandir, Vladan Glišić (povodom čijeg izlaganja se za reč javio predstavnik predlagača, narodni poslanik dr Aleksandar Martinović, potom su replike razmenili narodni poslanici Vladan Glišić i dr Aleksandar Martinović), Vladimir Đukanović i Borisav Kovačević, nakon čega je predsedavajući dr Vladimir Orlić, potpredsednik Narodne skupštine, odredio pauzu u trajanju od jednog časa.

Posle pauze, sednica je nastavljena u 15 časova i 5 minuta.

U nastavku zajedničkog načelnog i jedinstvenog pretresa učestvovali su narodni poslanici: prof. dr Ljubiša Stojmirović, Samira Ćosović, Jelena Žarić Kovačević, prof. dr Žarko Obradović, Vladimir Marinković, Jahja Fehratović, Uglješa Mrdić, Dubravka Kralj, Biljana Pantić Pilja, Srbislav Filipović, Nenad Filipović, Milimir Vujadinović, Dragana Barišić, Zagorka Aleksić, Ljiljana Malušić, Nebojša Bakarec, Marijan Rističević, Aleksandar Mirković, Milija Miletić, Stefan Srbljanović, Veroljub Arsić, Janko Langura, Miodrag Linta, Vladica Maričić, Boban Birmančević, Zoran Tomić, Aleksandar Marković, Adam Šukalo, prof. dr Marko Atlagić, Tomislav Janković, Viktor Jevtović i Bratimir Vasiljević.

Zatim je predsednik, u skladu sa članom 98. stav 4. Poslovnika, zaključio zajednički načelni i jedinstveni pretres o predlozima akata iz tačaka 1, 2. i 3. dnevnog reda.

Predsednik je, saglasno članu 87. stav 5. Poslovnika Narodne skupštine, odredio subotu, 24. oktobar 2020. godine, sa početkom u 19 časova i 17 minuta, kao Dan za glasanje o 2. i 3. tački dnevnog reda.

Primenom elektronskog sistema za glasanje utvrđeno je da je u sali prisutno 199 narodnih poslanika, odnosno da je prisutna većina od ukupnog broja narodnih poslanika i da postoje uslovi za odlučivanje.

Zatim je Narodna skupština prešla na odlučivanje.

**2. tačka dnevnog reda** – **PREDLOG ODLUKE O PRESTANKU FUNKCIJE I IMENOVANjU U REPUBLIČKU IZBORNU KOMISIJU**

Narodna skupština je, većinom glasova svih narodnih poslanika (od 200 prisutnih narodnih poslanika, 200 je glasalo za), usvojila Predlog odluke o prestanku funkcije i imenovanju u Republičku izbornu komisiju, u celini.

**3. tačka dnevnog reda – PREDLOG ZA IMENOVANjE ZAMENIKA GENERALNOG SEKRETARA NARODNE SKUPŠTINE REPUBLIKE SRBIJE**

Narodna skupština je, većinom glasova svih narodnih poslanika (od 200 prisutnih narodnih poslanika, 200 je glasalo za) za zamenike generalnog sekretara Narodne skupštine imenovala Srđana Smiljanića i Branka Marinkovića.

Zatim je predsednik Narodne skupštine, u ime narodnih poslanika i u svoje ime, čestitao Srđanu Smiljaniću i Branku Marinkoviću na imenovanju za zamenike generalnog sekretara Narodne skupštine.

Prvog dana rada, sednica je završena u 19 časova i 25 minuta.

**Drugi dan rada – 26. oktobar 2019. godine**

Sednica je počela u 10 časova i 5 minuta.

Sednici je predsedavao Ivica Dačić, predsednik Narodne skupštine.

Predsednik je, na osnovu službene evidencije o prisutnosti narodnih poslanika, konstatovao da sednici prisustvuje 107 narodnih poslanika, a primenom elektronskog sistema za glasanje utvrđeno je da je u sali prisutno 180 narodnih poslanika i da postoje uslovi za rad.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Bajrami Arđend, Nadije Bećiri, Marko Zeljug, Šaip Kamberi, Dragomir Karić, Sofija Maksimović, prof. dr Predrag Marković, Jelena Mijatović, prof. dr Aleksandra Pavlović Marković, Jovan Palalić, Marko Parezanović, Misala Pramenković, Radovan Tvrdišić, Smilja Tišma, Akoš Ujhelji, dr Emeše Uri, Jahja Fehratović i Aleksandar Šapić.

Zatim je Narodna skupština nastavila rad i prešla na pretres u pojedinostima o **1. tački dnevnog reda – PREDLOGU ZAKONA O MINISTARSTVIMA**.

Predsednik Narodne skupštine je, saglasno članu 157. stav 3. Poslovnika, otvorio pretres Predloga zakona u pojedinostima.

Sastavni deo Predloga zakona postali su amandmani narodnog poslanika Jelene Žarić Kovačević na član 10. i Odbora za pravosuđe, državnu upravu i lokalnu samoupravu na član 12.

U pretresu o Amandmanu na član 2, sa ispravkom, koji su zajedno podneli narodni poslanici Šaip Kamberi, Enis Imamović, Selma Kučević, Nadije Bećiri, Mirsad Hodžić i Arđend Bajrami, učestvovali su narodni poslanici Đorđe Milićević, Enis Imamović (zatim su replike razmenili narodni poslanici Đorđe Milićević i Enis Imamović), Ivana Popović, Dragan D. Marković, Milimir Vujadinović (nakon čega se za repliku javio narodni poslanik Enis Imamović), Vladimir Đukanović (zatim su se za reč, po Poslovniku, javili narodni poslanici: Enis Imamović - ukazao na povredu člana 106. Poslovnika, a predsednik je dao objašnjenje, Milenko Jovanov - ukazao na povredu člana 107. stav 1. Poslovnika, a predsednik je dao objašnjenje, Đorđe Milićević - ukazao na povredu člana 27. Poslovnika), Marijan Rističević, Đorđe Milićević (zatim se za repliku javio narodni poslanik Samir Tandir, nakon čega su se za reč, po Poslovniku, javili narodni poslanici: Enis Imamović - ukazao na povredu člana 106. Poslovnika, a nakon objašnjenja koje je dala predsedavajuća Elvira Kovač, potpredsednik Narodne skupštine, zatražio je da se Narodna skupština, u Danu za glasanje, izjasni o tome, Aleksandar Mirković - ukazao na povredu člana 107. Poslovnika, a predsedavajuća je dala objašnjenje, Đorđe Milićević - ukazao na povredu čl. 27. i 104. Poslovnika, a predsedavajuća je dala objašnjenje, Enis Imamović - ukazao na povredu člana 103. Poslovnika, a predsedavajuća je dala objašnjenje), Milenko Jovanov, Enis Imamović (nakon čega se za repliku javio narodni poslanik Milenko Jovanov), Krsto Janjušević (nakon čega se za repliku javio narodni poslanik Enis Imamović), Boban Birmančević, Đorđe Milićević, Luka Kebara, Đorđe Dabić, Adam Šukalo i Vladimir Marinković.

U pretresu o Amandmanu na član 11, sa ispravkom, koji su zajedno podneli narodni poslanici Šaip Kamberi, Enis Imamović, Selma Kučević, Nadije Bećiri, Mirsad Hodžić i Arđend Bajrami, učestvovali su narodni poslanici: Đorđe Milićević, Aleksandar Mirković, Adam Šukalo, Vladimir Marinković, prof. dr Marko Atlagić (zatim su se za reč, po Poslovniku, javili narodni poslanici: Vladan Glišić - ukazao na povredu člana 106. stav 1. Poslovnika, a predsedavajući dr Vladimir Orlić, potpredsednik Narodne skupštine je dao objašnjenje i Sandra Božić - ukazala na povredu čl. 103. i 104. Poslovnika, a predsedavajući je dao objašnjenje), Nevenka Konstadinova, Veroljub Arsić, Srbislav Filipović, nakon čega je predsedavajući, odredio pauzu u trajanju od jednog časa.

Posle pauze, sednica je nastavljena u 15 časova i 5 minuta.

\* \*

\*

Narodna skupština je, saglasno članu 88. stav 1. tačka 2. i st. 3. i 4. Zakona o izboru narodnih poslanika, na predlog Odbora za administrativno - budžetska i mandatno - imunitetska pitanja, konstatovala da je prestao mandat, pre isteka vremena na koje su izabrani, narodnim poslanicima dr Nebojši Marjanoviću, Jasmini Palurović, Daliboru Radičeviću, Milošu Vučeviću, Maji Gojković, Branislavu Nedimoviću, Mariji Obradović, Radomiru Dmitroviću i Milanu Krkobabiću, danom podnošenja ostavke.

Saglasno Zakonu o izboru narodnih poslanika, izvršiće se popunjavanje upražnjenih poslaničkih mesta u Narodnoj skupštini.

\*

\* \*

U nastavku pretresa o Amandmanu na član 11, sa ispravkom, koji su zajedno podneli narodni poslanici Šaip Kamberi, Enis Imamović, Selma Kučević, Nadije Bećiri, Mirsad Hodžić i Arđend Bajrami, učestvovali su narodni poslanici: Nebojša Bakarec, Uglješa Mrdić, Olja Petrović, Dragoljub Acković, Milija Miletić, Ivan Ribać (nakon čega je predsednik saglasno članu 27. i članu 87. st. 2. i 3. Poslovnika, produžio rad Narodne skupštine i posle 18,00 časova) i Miodrag Linta.

U pretresu o Amandmanu na član 12, sa ispravkom, koji su zajedno podneli narodni poslanici Šaip Kamberi, Enis Imamović, Selma Kučević, Nadije Bećiri, Mirsad Hodžić i Arđend Bajrami, učestvovali su narodni poslanici Sandra Joković i Đorđe Milićević.

U pretresu o Amandmanu na član 12. koji je podneo Odbor za pravosuđe, državnu upravu i lokalnu samoupravu učestvovao je predstavnik predlagača, narodni poslanik dr Aleksandar Martinović koji je prihvatio Amandman.

U pretresu o Amandmanu na član 13, sa ispravkom, koji su zajedno podneli narodni poslanici Šaip Kamberi, Enis Imamović, Selma Kučević, Nadije Bećiri, Mirsad Hodžić i Arđend Bajrami, učestvovali su narodni poslanici Aleksandar Marković, Đorđe Milićević i Veroljub Arsić.

U pretresu o Amandmanu na član 20, sa ispravkom, koji su zajedno podneli narodni poslanici Šaip Kamberi, Enis Imamović, Selma Kučević, Nadije Bećiri, Mirsad Hodžić i Arđend Bajrami, učestvovao je narodni poslanik Nikola Radosavljević.

U pretresu o Amandmanu na član 23, sa ispravkom, koji su zajedno podneli narodni poslanici Šaip Kamberi, Enis Imamović, Selma Kučević, Nadije Bećiri, Mirsad Hodžić i Arđend Bajrami, učestvovao je narodni poslanik Zoran Tomić.

Zatim je predsedavajući, dr Vladimir Orlić, potpredsednik Narodne skupštine, zaključio pretres Predloga zakona u pojedinostima i obavestio da će Narodna skupština, u Danu za glasanje, odlučivati o Predlogu zakona u načelu, pojedinostima i u celini.

Predsedavajući je, saglasno članu 87. stav 5. Poslovnika Narodne skupštine, odredio ponedeljak, 26. oktobar 2020. godine, sa početkom u 18,00 časova, kao Dan za glasanje o 1. tački dnevnog reda Prve sednice Drugog redovnog zasedanja Narodne skupštine Republike Srbije u 2020. godini.

\* \*

\*

Narodna skupština je, saglasno članu 88. stav 1. tačka 2. i st. 3. i 4. Zakona o izboru narodnih poslanika, na predlog Odbora za administrativno - budžetska i mandatno - imunitetska pitanja, konstatovala da je prestao mandat, pre isteka vremena na koje je izabran, narodnom poslaniku Marku Đuriću, danom podnošenja ostavke.

Saglasno Zakonu o izboru narodnih poslanika, izvršiće se popunjavanje upražnjenog poslaničkog mesta u Narodnoj skupštini.

\*

\* \*

Nakon što je, primenom elektronskog sistema za glasanje, utvrđeno da je u sali prisutno 205 narodnih poslanika, odnosno da je prisutna većina od ukupnog broja narodnih poslanika i da postoje uslovi za odlučivanje, Narodna skupština je prešla na odlučivanje.

**1. tačka dnevnog reda – PREDLOG ZAKONA O MINISTARSTVIMA**

Narodna skupština je, većinom glasova (od 205 prisutnih narodnih poslanika, 204 su glasala za, a jedan nije glasalo) prihvatila Predlog zakona, u načelu.

Narodna skupština nije prihvatila amandmane narodnih poslanika: Šaipa Kamberija, Enisa Imamovića, Selme Kučević, Nadije Bećiri, Mirsada Hodžića i Arđenda Bajramija na član 2, sa ispravkom (od 205 prisutnih narodnih poslanika, jedan je glasao za, 42 su bila protiv, a 162 nisu glasala), na član 11, sa ispravkom (od 205 prisutnih narodnih poslanika, jedan je glasao za , 20 je bilo protiv, a 184 nisu glasala), na član 12, sa ispravkom (od 205 prisutnih narodnih poslanika, 17 je bilo protiv, a 188 nije glasalo), na član 13, sa ispravkom (od 205 prisutnih narodnih poslanika, 11 je bilo protiv, a 194 nisu glasala), na član 20, sa ispravkom (od 205 prisutnih narodnih poslanika, pet je bilo protiv, a 200 nije glasalo), na član 23, sa ispravkom (od 205 prisutnih narodnih poslanika, 14 je bilo protiv, a 191 nije glasao), na član 24, sa ispravkom (od 205 prisutnih narodnih poslanika, 13 je bilo protiv, a 192 nisu glasala), na član 25, sa ispravkom (od 205 prisutnih narodnih poslanika, 11 je bilo protiv, a 194 nisu glasala) i na član 26, sa ispravkom (od 205 prisutnih narodnih poslanika, 14 je bilo protiv, a 191 nije glasao).

Narodna skupština je, većinom glasova (od 205 prisutnih narodnih poslanika, 201 je glasao za, a četiri nisu glasala), odlučila da postoje naročito opravdani razlozi za stupanje zakona na snagu u roku kraćem od osam dana od dana njegovog objavljivanja.

Narodna skupština je, jednoglasno (od 205 prisutnih narodnih poslanika, 205 je glasalo za), usvojila Predlog zakona o ministarstvima, u celini.

Zatim je Narodna skupština, saglasno članu 103. stav 6. Poslovnika, prešla na odlučivanje o povredama Poslovnika na koje su, u toku sednice, ukazali narodni poslanici.

Narodna skupština je odlučila da nije bilo povrede člana 106. Poslovnika, na koju je ukazao narodni poslanik Enis Imamović, na sednici 26. oktobra 2020. godine, u 11 časova i 44 minuta (od 203 prisutna narodna poslanika, tri su bila protiv, a 200 nije glasalo) i člana 106. stav 1. Poslovnika, na koju je ukazao narodni poslanik Vladan Glišić, na sednici 26. oktobra 2020. godine, u 13 časova 37 minuta (od 202 prisutna narodna poslanika, tri su bila protiv, a 199 nije glasalo).

Pošto je Narodna skupština obavila razmatranje i odlučivanje o svim tačkama dnevnog reda sednice, predsednik je, saglasno članu 102. Poslovnika, zaključio Prvu sednicu Drugog redovnog zasedanja Narodne skupštine Republike Srbije u 2020 godini.

Sednica je zaključena u 18 časova i 20 minuta.

GENERALNI SEKRETAR PREDSEDNIK

Veljko Odalović Ivica Dačić